kardosdrur/scandi-wiki huggingface dataset:
Zdeněk Lukáš

Zdeněk Lukáš (født 21. august 1928 i Prag, Tjekkiet - død 13. juli 2007) var en tjekkisk komponist, dirigent og lærer.

Lukáš arbejdede oprindelig på den Tjekkiske Radio, men fik interesse for komposition, og efter autodidakte studier, tog han undervisning privat hos Miloslav Kabeláč, som også blev hans inspirationskilde.
Lukáš har skrevet over 330 værker i alle genrer, som f.eks. 8 symfonier, orkesterværker, koncertmusik, korværker, kammermusik, operaer, instrumentalværker for mange instrumenter etc. Han underviste privat som lærer i komposition (1953-1963) og dirigerede det tjekkiske kor Česká píseň (den tjekkiske sang). Han levede igennem sin karriere som freelancekomponist.

Udvalgte værker 

 Symfoni nr. 1 (1960) - for orkester
 Symfoni nr. 2 (1961) - for orkester
 Symfoni nr. 3 "Hvor er kærlighed" (1965) - for blandet kor og orkester
 Symfoni nr. 4 (1965) - for orkester
 Symfoni nr. 5 (1972) - for sopran og stort orkester
 Symfoni nr. 6 (1991) - for orkester
 Symfoni nr. 7 "Tidens triumf" (2000) - for sopran og orkester
 Lille Symfoni (1995) - for kammerorkester
 3 Klaverkoncerter (19?, 1984, 1993) - for klaver og orkester
 2 Violinkoncerter (1956, 1981) - for violin og orkester

Eksterne henvisninger 
 Om Zdeněk Lukáš
 Om Zdeněk Lukáš på www.musicweb-international.com

Komponister fra Tjekkiet
Dirigenter fra Tjekkiet
Lærere
Michael Bublé (album)

Michael Bublé er det selvbetitlede tredje studiealbum fra den canadisk-italiensk musiker Michael Bublé. Albummet blev udgivet den 11. februar 2002, og var det første af hans albums på et større pladeselskab. Der blev udsendt fire singler fra albmmet: "How Can You Mend a Broken Heart", "Kissing A Fool", "Sway" og "Spider-Man Theme".

Spor

Referencer

Eksterne henvisninger 
 

Michael Bublé-album
Album fra 2003
Fødselsforberedelse

Der tilbydes i Danmark Fødselsforberedelse i den sidste periode af graviditeten, hvor forældre  har  mulighed for at få gratis undervisning. Man får hjælp til bl.a. det praktiske når man skal føde; Hvornår skal man ringe til fødegangen, hvilke muligheder er der for smertelindring, og hvordan får man den bedst mulige oplevelse af fødslen. Vejrtrækningsøvelser er også en vigtig del af fødselsforberedelsen. Man lærer også om sundhed, både for barnet og for moderen, før og efter fødslen. Kurserne afholdes som regel på fødestedet af en jordemoder, hvor man også har mulighed for at stille nogle af de spørgsmål, man har som kommende forældre. 

Der findes også fødselsforberedelseskurser udbudt af  private jordemødre.

Eksterne henvisninger og kilder 

 Find fødselsforberedelse i din kommune på Borger.dk 
Graviditet
Godfred af Viterbo

Godfred af Viterbo (, , på engelsk også Godfrey eller Geoffrey, fra Latin Gaufridus, Godefridus eller Gotefredus Viterbensis, ca. 1120 – ca. 1196) var en romersk-katolsk kronikør, der var af enten italiensk eller tysk oprindelse. Han var allerede fra en ung alder meget aktiv som en af de gejstlige i den Konrad 3. af Frankens hof, og senere dennes efterfølger, og senere kejser af det tysk-romerske rige, Frederik Barbarossas, som han fulgte på flere militærkampagner, og for hvem han ofte fungerede som officiel udsending på diplomatiske missioner. Godfred fungerede også som tutor for Frederiks søn, og senere efterfølger, Henrik 6.

Henvisninger

Kilder 
 Peter Csendes: Heinrich VI. (Gestalten des Mittelalters und der Renaissance). Darmstadt 1993.
Ministerialis

Ministerialis, i flertal ministeriales, var oprindeligt betegnelsen for ufrie hofembedsmænd i Frankerriget, hvor de blev brugt til vigtige forvaltningsopgaver. Efter lensystemets udbredelse begyndte begrebet at blive anvendt om de vasaler, som ikke blev bibeholdt gennem ridderlen. Med tiden begyndte ministerialerne dog også at modtage len, og blev derefter en særskilt klasse i ridderstanden. Siden 1100-tallet smeltede de de facto sammen med den egentlige adel. Ordet har samme etymologiske oprindelse som det moderne ord minister.

Kilder 
 Ministerialer Nordisk familjebok

Embedsmænd
Adel
Ł

Ł (lille bogstav: ł) er et bogstav, der anvendes i flere sprog, herunder de vestslaviske sprog. På polsk udtales Ł som det engelske konsonantiske W (eksempelvis i 'Water').

Eksempler er på brugen er Złoty (udtales 'swote', da y-lyden på polsk er som den danske e-lyd til slut i et ord) og Łódź (udtales 'Woutch').

Referencer 

Latinske bogstaver
Hofdag

En hofdag var en politisk sammenkomst af feudal karakter hvor kongen og hans fyrster mødtes for at diskutere politik. De kan betragtes som en slags forløbere for de senere stændermøder.

Feudalisme
Hovdag

Hovdag kan have flere betydninger:
 En alternativ stavning af hofdag (fra ), en feudal sammenkomst af konge og fyrster
 En dag hvor der begås hoveri
Averøya

Averøya er en ø i Averøy kommune i Møre og Romsdal fylke i Norge. Den ligger nord for Romsdalhalvøen og omgives af Kornstadfjorden mod vest, Kvernesfjorden mod syd og øst og Atlanterhavet mod nord. Hovedbyerne på den 165 km² store ø, er Bruhagen, Kvernes, Kornstad, Kårvåg, Langøy, og Bremsnes.

Øen er forbundet med fastlandet med Atlanterhavsvejen, og til Kristiansund via Atlanterhavstunnelen.

Kilder og henvisninger 

Averøy
Øer i Møre og Romsdal
Marcela Topor

Marcela Topor (født 8. september 1976)  er en rumænsk journalist og hustru til den spanske politiker og journalist Carles Puigdemont, den tidligere præsident for Cataloniens Generalitat. Hun er uddannet i engelsk filologi fra Alexandru Ioan Cuza University i Iași. Topor mødte først sin fremtidige mand på den internationale festival for amatørteater i Gerona i 1996 , hvor hun deltog som skuespillerinde med firmaet Ludic Theatre. De giftede sig i 2000.

Topor er redaktør af Catalonia Today, et engelsksproget magasin og websted med fokus på Catalonien. Hun er også vært for tv-programmet Catalan Connections, der indeholder interviews på engelsk med bosiddende udlændinge i Catalonien, sendt på El Punt Avui-tv-kanalen og Catalonia Today.

Parret har to døtre. Topor taler spansk, engelsk, rumænsk og catalansk.

Referencer 

Ægtefæller til politikere
Romsdalhalvøen

Romsdalshalvøen er en halvø i Møre og Romsdal på 1.560 km². Halvøyen er en del av Romsdal og Nordmøre og er afgrænset – fra inderst i Romsdal, ud til havet, til inderst på Nordmøre – af Eresfjorden (mod vest), Langfjorden (mod syd), Romsdalsfjorden (mod syd), Julsundet (mod vest), Hustadvika (motd nord), Kornstadfjorden (mod øst), Kvernesfjorden (mod nord), Batnfjorden (mod nord), Tingvollfjorden (mod øst) og Sunndalsfjorden (mod øst). 

Halvøen omfatter det meste af Molde og Gjemnes kommuner, samt hele Hustadvika kommune, og grænser i sydøst til Sunndal kommune. Byen Molde er den største by.

Det bor omtrent 43.000 mennesker på halvøen og på øerne udenfor bor yderligere omtrent 5.000 mennesker.

Kilder og henvisninger 

Møre og Romsdals geografi
Halvøer i Norge
Molde
Gjemnes
Hustadvika
Sports Interactive

Sports Interactive Limited er en britisk computerspilsudvikler med base i London. Firmaet er bedst kendt for Football Manager-serien. Det blev grundlagt af brødrene Oliver og Paul Collyer i juli 1994. Studiet blev sidenhen erhvervet af den japanske videospiludgiver Sega i 2006; Sports Interactive er nu en del af Sega West, som også omfatter Creative Assembly, Relic Entertainment og Amplitude Studios . Udover sit arbejde med Football Manager har studiet også oprettet en række andre sports-management-simuleringer, herunder NHL Eastside Hockey Manager og Championship Manager Quiz, og er den tidligere udvikler af Championship Manager .

Historie 
Grundlagt af Paul Collyer og Oliver Collyer, er virksomheden ofte forkortet til "SI" blandt fans af deres spil.

I 2003 delte Sports Interactive med den tidligere udgiver Eidos Interactive og underskrev en aftale med Sega om at fortsætte deres flagskibssportfranchise under det nye navn, Football Manager . Efter opdelingen bevarede begge parter deres intellektuelle ejendom.

Spil 

 Championship Manager
 Championship Manager
 Championship Manager '93
 Championship Manager 2
 Championship Manager 96/97
 Championship Manager 97/98
 Championship Manager 3
 Championship Manager: Sæson 00/01
 Championship Manager: Sæson 01/02
 Championship Manager 4
 Championship Manager: Sæson 03/04
 Fodbold manager
 Football Manager 2005 (4. november 2004 til pc / Mac)
 Fodboldmanager 2006 (21. oktober 2005 til pc / Mac & april til PSP / Xbox 360)
 Football Manager 2007 (20. oktober 2006 for PC / Mac & PSP)
 Football Manager 2008 (oktober 2007 til pc / Mac & PSP og marts 2008 for Xbox 360)
 Football Manager 2009 (14. november 2008 for PC / Mac & PSP)
 Fodboldmanager Live (23. januar 2009)
 Football Manager 2010 (30. oktober 2009 for PC / Mac & PSP og April for iPhone)
 Football Manager 2011 (5. november 2010 for PC / Mac, december til PSP & iPhone og april for iPad)
 Football Manager 2012 (21. oktober 2011 til pc / Mac, PSP, december for iPhone & iPad og april til Android)
 Football Manager 2013 (2. november 2012 til pc / Mac / PSP, iOS, Android)
 Football Manager 2014 (31. oktober 2013 for PC / Mac / Linux / iOS / Android / Vita)
 Football Manager 2015 (7. november 2014 til pc / Mac / Linux / iOS / Android)
 Fodboldmanager 2016 (13. november 2015 til pc / Mac / Linux)
 Fodboldmanager 2017 (4. november 2016 til pc / Mac / Linux)
 Fodboldmanager 2018 (10. november 2017 til pc / Mac / Linux)
 Fodboldmanager 2019 (2. november 2018 til pc / Mac / switch)
 Eastside Hockey Manager
 NHL Eastside Hockey Manager (2. juli 2004)
 NHL Eastside Hockey Manager 2005 (27. maj 2005)
 NHL Eastside Hockey Manager 2005 (nordamerikansk version) (27. september 2005)
 NHL Eastside Hockey Manager 2007 (22. september 2006)
 NHL Eastside Hockey Manager 2015  (26. marts 2015)
 Out of the park Baseball Manager
 Out of the Park Baseball Manager 2006 (31. maj 2006)
 Out of the Park Baseball Manager 2007 (23. marts 2007)

Referencer 

Virksomheder i London
Medievirksomheder fra Storbritannien
Computerspilsvirksomheder fra Storbritannien
Etableret i 1994
Bligger af Steinach

Bligger af Steinach var navnet på en række middelalderlige fyrster i Steinach, i dag Neckarsteinach i Hesse, Tyskland. Tilsammen var den adelige familie kendt som Edelfreien von Steinach.

De tre fyrster der kendes med navnet er:
 Bligger 1. af Steinach
 Bligger 2. af Steinach
 Bligger 3. af Steinach
Balduin 5. af Hainaut

Balduin 5. af Hainaut (født 1150, død 17. december 1195) var greve af Hainaut (1171–1195), markgreve af Namur som Balduin 1. (1189–1195) og greve af Flandern som Balduin 8. (1191–1195).

Markgrever
Grever
Henrik af Flandern

Henrik af Flandern (1176? – 11. juni 1216) var den anden kejser af Det Latinske Kejserrige med hovedsæde i Konstantinopel. Han var søn af Balduin 5. af Hainaut (den senere Balduin 8. af Flandern) og Margrete 1. af Flandern, der var søster til Filip af Flandern.

Kejsere
Bernger af Horheim

Bernger af Horheim () var en rhinsk Minnesänger fra det sene 12. århundrede. Han skrev om høvisk kærlighed, og var påvirket af Frederik af Hausen.

Tyskere fra middelalderen
Digtere fra Tyskland
Frederik af Hausen

Frederik af Hausen (, middelhøjtysk: Friderich von Hûsen) var en middelalderlig tysk digter, en af de tidligste Minnesänger, der blandt andre var en inspiration for Bernger af Horheim, og var med i kredsen omkring den senere tysk-romerske kejser Henrik 6. i dennes unge dage. Han blev født omkring 1150–60 og døde 6. maj 1190.

Tyskere fra middelalderen
Digtere fra Tyskland
Ludvig 3. af Thüringen

Ludvig 3. af Thüringen, også kendt som Ludvig den Fromme eller Ludvig den Milde (født 1151/52, død 16. oktober 1190 i det østlige Middelhav, nær Cypern) var en tysk adelsmand. Han var et medlem af Ludovingernes dynasti og var landgreve af Thüringen fra 1172 til sin død.

Landgrever fra Tyskland
Ludvig af Thüringen

Ludvig af Thüringen kan henvise til en række fyrster, der har været landgreve af Thüringen:

 Ludvig den Skæggede, ludovingernes stamfader
 Ludvig Springeren
 Ludvig 1. af Thüringen
 Ludvig 2. af Thüringen, også kendt som Jernludvig
 Ludvig 3. af Thüringen, også kendt som Ludvig den Fromme og Ludvig den Milde
 Ludvig 4. af Thüringen, også kendt som Ludvig den Hellige
Hertugdømmet Thüringen

Hertugdømmet Thüringen var et hertugdømme i det merovingiske kongerige Austrasien, etableret omkring 631 af kong Dagobert 1. efter hans tropper var blevet besejret af den slaviske konføderation Samo i Slaget ved Wogastisburg. Hertugdømmet blev genskab under karolingerne og dets hertuger blev udpeget af Tysklands konger frem til det blev absorberet af Hertugdømmet Sachsen i 908. Fra omkring 1111/12 blev territoriet styret af tysk-romerske kurfyrster som Landgrevskabet Thüringen.

 

Stater under Det tysk-romerske Rige
Jaroslav Doubrava

Jaroslav Doubrava (født 25. april 1909 i Chrudim, død 2. oktober 1960 i Prag, Tjekkiet) var en tjekkisk komponist, maler, producer, musikanmelder og lærer.

Doubrava studerede kompostion på Musikonservatoriet i Prag hos Otakar Jeremiáš. Han har skrevet 4 symfonier, orkesterværker, kammermusik, operaer, instrumentalværker og vokalværker. Doubrava arbejdede også for Tjekkisk Radio som bl.a. musikanmelder, underviser og producer. Han var aktiv medarbejder i den Tjekkiske Komponistforening.

Udvalgte værker 

 Symfoni nr. 1 "Koral" (1938–1940) - for orkester
 Symfoni nr. 2 "Stalingrad" (1943-1944) - for stort orkester
 Symfoni nr. 3 "Tragisk" (1956–1958) - for orkester
 Symfoni nr. 4 (unfuldendt) (1960) - (fragment arr. af Mácha som "Efterårs Pastorale") - for orkester

Eksterne henvisninger 
 Om Jaroslav Doubrava på www.musicweb-international

Komponister fra Tjekkiet
Kunstmalere
Producenter
Lærere
Kritikere
Jan Tausinger

Jan Tausinger (født 1. november 1921 i Piatra Neamț, Rumænien - død 29. juli 1980 i Prag, Tjekkiet) var en rumænsk født etnisk tjekkisk komponist, dirigent og rektor.

Tausinger studerede komposition på Musikkonservatoriet i Bukarest hos bl.a. Dimitrie Cuclin og Alfred Mendelsohn.
Han studerede videre i Tjekkiet på Akademiet i Prag hos Alois Hába og Pavel Bořkovec. Tausinger har skrevet 3 symfonier, orkesterværker, kammermusik, koncertmusik, opera, balletmusik, klaverstykker og vokalværker etc. 

Han dirigerede de forskellige radioorkestre i Bukarest, Ostrava og Plzeň og var rektor på Musikkonservatoriet i Ostrava.
Han bosatte sig i Tjekkiet efter endt afgangseksamen på Akademiet i Prag.

Udvalgte værker 
 Symfoni nr. 1  "Osvobození" (Befrielsen) (1950–52) - for orkester
 Symfoni nr. 2  "Sinfonia Bohemica" (1973-5) - for baryton, herrekor, cembalo, trompet og orkester
 Symfoni nr. 3  "Sinfonia Slovacca" (1979) - for orkester
 Violinkoncert (1962–1963) - for violin og orkester

Eksterne henvisniger
   Om Jan Tausinger
  Om Jan Tausinger på www.musicweb-international.com

Komponister fra Rumænien
Komponister fra Tjekkiet
Dirigenter fra Rumænien
Rektorer
Dirigenter fra Tjekkiet
Hustadvika (kommune)

Hustadvika  er en kommune i Møre og Romsdal fylke i Norge, som blev etableret 1. januar 2020 ved sammenlægning af kommunerne Eide og Fræna. Kommunen grænser til Molde i syd, Gjemnes i sydøst, Aukra i vest og over fjorden til Averøy i øst.

Navnet henviser til at kommunen ligger ved havområdet Hustadvika.
Fjellet Stemshesten skilte de to kommuner fra hinanden, og ligger nu midt i kommunen.

Geografi 

Ud for kysten af Hustadvika ligger havområdet med samme navn. I Hustadvika ligger  en række småøer og skær som strækker seg langt ud fra land. Store dele af kommunen består af moseområder, især omkring Hustad, Bud og Vevang mod nord i kommunen. Der ligger også flere større moseområder mellem Sylte og Elnesvågen og i  Malmedalen. De østlige dele af Hustadvika består af småbjerge med toppe på 600–1000 meter over havet. Kommunens højeste fjeld er Snøtinden (1.026,5 moh.), på grænsen til Gjemnes.

Bjergrunden i kommunen er af grundfjeldsalder, men er påvirket af den . Dette har givet bjerggrunnen en strøgretning sydvest–nordvest, som for det meste består af forskellige typer gneisbjergarter. I fjeldområdet nord for Fræneidet og langs Kornstadfjorden er der forekomst af kalksten og marmor. Ved kysten nord for Hustadbukta er der et område med gabbro.

Samfund 

De fleste indbyggere i Hustadvika bor langs kysten. Byerne Elnesvågen og Tornes ligger ved fjordmundingen og Sylte og Malme ligger inderst ved Malmefjorden. Byen Eide ligger på østsiden af kommunen, ved Kornstadfjorden. Langs Herøyfjorden og Hustadvika i nord er der også jævn bebyggelse, og her ligger byerne Bud og Herland. Kommunens største by  er kommunecenteret Elnesvågen med 2.630 indbyggere per 1. januar 2019.

Trafik 
Fylkesvej 64 mellem Åndalsnes, Molde og Kristiansund går gennem kommunen, og passerer byen Eide. Atlanterhavsvejen er en del af fylkesvej 64. Fylkesvej 529 går vestover mellem Malme og Aukra, fylkesvej 664 langs kysten fra Elnesvågen til Bud og fylkesvej 663 går gennem de indre dele af kommunen fra Moen til Hustad og Vevang i nord.

Uddannelse
Den videregående skole Hustadvika videregående skole ligger i Elnesvågen.

Der ligger tolv grundskoler i Hustadvika kommune.

Historie 
Hustadvika kommune blev etableret den 1. januar 2020 ved sammenlægning af kommunerne Eide og Fræna.

Kultur

Kommunevåben 
Kommunevåbnet for Hustadvika kommune har fået titlen «Plogen og fisken» og repræsenterer to vigtige erhverv for kommunen: landbrug og fiskeri. Kommunevåbnet der har fået et enkelt og moderne udtryk er skabt af digteren Øystein Hauge og kunstneren Madlen Behrendt som har stået for idé og ueformning af det heraldiske udtryk for Hustadvika kommune.

Kilder og henvisninger 

 Officielt websted

 
Kommuner i Møre og Romsdal
Tørring Sognekommune

Tørring var en sognekommune, der blev oprettet i 1903 i ved en deling af Åle-Tørring Sognekommune. Ved kommunalreformen i 1970 blev kommunen lagt sammen med en række andre sognekommuner til den nye Tørring-Uldum Kommune. 

Kommunen bestod af Tørring Sogn med Tørring Kirke.

Valgresultater efter år 

Kommuner etableret i 1903
Kommuner ophørt i 1970
Kommuner i Skanderborg Amt
Václav Lídl

Vaclav Lidl (født 5. november 1922 i Brno - død 10. august 2004 i Prag, Tjekkiet) var en tjekkisk komponist.

Lidl studerede komposition på Musikkonservatoriet i Brno med eksamen (1948) hos Jaroslav Kvapil.

Han har skrevet 3 symfonier, orkesterværker, kammermusik, korværker, vokalværker, filmmusik etc. Lidl levede som freelancekomponist fra (1951), og specialiserede sig i at skrive musik til film og tv-serier, som han er mest kendt for. Han fik ikke desto mindre indspillet og udgivet en masse klassisk musik på pladeselskabet Supraphon og Panton (1970-1990).

Udvalgte værker 

 Symfoni nr. 1 (1965) - for orkester
 Symfoni nr, 2 (1975) - for lille orkester
 Symfoni nr. 3 (1979) - for orkester
 "Med Rumcajs familien i Raholec Skov" (1970-1980) - TV serie

Eksterne henvisniger 
 Om Vaclav Lidl
 Om Vaclav Lidl på www.musicweb-international.com

Komponister fra Tjekkiet
Václav Felix

Václav Felix (født 29. marts 1928 i Prag, Tjekkiet, død 28. juli 2008) var en tjekkisk komponist, pianist, cellist, lærer og sekretær.

Felix studerede klaver og cello privat i sine unge år, men slog senere over i komposition. Han kom på Musikkonservatoriet i Prag og studerede hos bl.a. Pavel Bořkovec og Václav Dobiás.

Han har skrevet 5 symfonier, orkesterværker, kammermusik, operaer, vokalværker, korværker etc.

Felix underviste i komposition på musikfakultetet på Akademie múzických umění i Prag og var sekretær for den Tjekkiske Komponistforening.

Udvalgte værker 

 Symfoni nr. 1 (1974) - for kvindestemmer og orkester
 Symfoni nr. 2 (1981) - for orkester
 Symfoni nr. 3 (1986) - for blandet kor og orkester
 Symfoni nr. 4 "Højtidelig" (1987) - for orkester
 Symfoni nr. 5 (1987) - for kammerorkester

Eksterne henvisninger 
 Om Vaclav Felix
 Om Vaclav Felix på www.musicweb-international.com

Komponister fra Tjekkiet
Lærere
Pianister fra Tjekkiet
Cellister
Personer fra Prag
Petr Fiala (komponist)

Petr Fiala (født 25. marts 1943 i Pelhřimov, Tjekkiet) er en tjekkisk komponist, dirigent, pianist , professor, lærer og korleder.

Fiala studerede komposition, klaver og direktion på Musikkonservatoriet i Brno hos Jan Kapr.

Han har skrevet 3 symfonier, orkesterværker, kammermusik, operaer, balletmusik, koncertmusik, vokalværker, instrumentalværker etc.

Fiala har undervist som professor og lærer i komposition på Musikkonservatoriet i Brno siden 1971. Han har dirigeret flere kor i Tjekkiet såsom det Tjekkiske Filharmoniske Kor Brno, og har gæstedirigeret i flere lande med orkestre som Wiener Filharmonikerne og London Symfoniorkester.

Udvalgte værker 

 Symfoni nr. 1 (1970) - for orkester
 Symfoni nr. 2 "Lyrisk" (1978) - for to fortællere og orkester
 Symfoni nr. 3 "Beskeden" (1985) - for baryton og orkester

Eksterne henvisninger 
 Om Petr Fiala på www.musicweb-international.com

Komponister fra Tjekkiet
Pianister fra Tjekkiet
Dirigenter fra Tjekkiet
Professorer
Lærere
Jan Novák

Jan Novák (født 8. april 1921 i Nová Říše, Tjekkiet - død 17. november 1984 i Neu-Ulm, Tyskland) var en tjekkisk komponist, dirigent, pianist, lærer og poet.

Novák studerede komposition, klaver og direktion på Musikkonservatoriet i Brno hos bl.a. Vilém Petrželka og senere på Akademie múzických umění i Prag hos Pavel Bořkovec. Han studerede også hos Aaron Copland og Bohuslav Martinů i USA (1947-1948).

Novák har skrevet 2 symfonier, orkesterværker, koncertmusik, kantater, scenemusik, og filmmusik etc.
Han underviste som klaverlærer i Italien i Rovereto i tre år på byens folkeskole, og bosatte sig i Tyskland nærmere Neu-Ulm (1977), hvor han blev lærer i komposition og klaver på Musikuniversitetet i Stuttgart.

Udvalgte værker 

 Symfoni nr. 1 "Forår" (1982) - for solist, kor og orkester
 Symfoni nr. 2 "Symfoni Bipartite" (1983) - for orkester
 Obokoncert (1952) - for obo og orkester
 Klaverkoncert (1955) - for to klaverer og orkester
 "Pigen og den sorte hingst" (1961) - filmmusik
 "Længe leve Republikken" (1965) - filmmusik

Kildeangivelser 

Komponister fra Tjekkiet
Pianister fra Tjekkiet
Dirigenter fra Tjekkiet
Lærere fra Tjekkiet
Zdeněk Pololáník

Zdeněk Pololáník (født 25. oktober 1935 i Brno, Tjekkiet) er en tjekkisk komponist, organist og lærer.

Pololáník studerede komposition og orgel på Muskkonservatoriet i Brno hos Vilém Petrželka og Theodor Schaefer.
Han har skrevet fem symfonier, orkesterværker, kammermusik, opera, balletmusik, filmmusik etc.

Pololáník har skrevet musik til over 350 film. Han underviste på JAMU og blev organist i Brno-katedralen (1989).
Pololáník anses for en af nutidens betydningsfulde og mest respekterede komponister i Tjekkiet.

Udvalgte værker 

 Symfoni nr. 1 (1961) - for orkester
 Symfoni nr. 2 (1962) - for 11 blæsere
 Symfoni nr. 3 (1962) - for orgel og slagtøj 
 Symfoni nr. 4 (1963) - for strygerorkester
 Symfoni nr. 5 (1969) - for orkester
 Sinfonietta (1958) - for orkester

Eksterne henvisninger 
 Om Zdeněk Pololáník
 Om Zdenek Pololanik på www.musicweb-international.com

Komponister fra Tjekkiet
Organister
Lærere
Personer fra Brno
Vilém Petrželka

Vilém Petrželka (født 10. september 1889 i Brno, Tjekkiet - død 10. januar 1967) var en tjekkisk komponist, professor, lærer og dirigent.

Petrželka studerede komposition og orgel på Musikkonservatoriet i Brno hos Leoš Janáček og privat i Prag hos Vítězslav Novák. Han har skrevet 2 symfonier, orkesterværker, kammermusik, operaer, korværker, vokalmusik etc.

Petrželka var professor og lærer i komposition på Musikkonservatoriet i Brno og Janáčkova akademie múzických umění (1914). Han var en højt respekteret lærer i komposition, som skolede mange af de senere generationer af tjekkiske komponister.

Udvalgte værker 

 Symfoni nr. 1 (1922-1923) "Den evige tilbagevenden" - (I tre satser) - for orkester
 Symfoni nr. 2 (1955-1956) - for orkester
 Sinfonietta nr. 1 (1941) - for orkester
 Sinfonietta nr. 2 "Pastorale" (1951) - for orkester

Eksterne henvisninger 
 Om Vilem Petrzelka på www.musicweb-international.com

Komponister fra Tjekkiet
Professorer
Lærere
Dirigenter fra Tjekkiet
Personer fra Brno